cyanic-selkie/wikianc huggingface dataset:
ஹூப்ளி
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, ஹூப்ளி-தார்வாட் மாநகராட்சியின் மொத்த மக்கள் தொகை  9,43,788 ஆகும். அதில் 474,518 ஆண்கள் மற்றும் 469,270 பெண்கள் ஆக உள்ளனர். பாலின விகிதம் 1000 ஆண்களுக்கு 989 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 1,06,031 ஆகவுள்ளனர். சராசரி எழுத்தறிவு உடையோர் 7,27,103 ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 92,744 மற்றும் 17232 ஆகவுள்ளனர்.
இதன் மக்கள் தொகையில் இந்துக்கள் 6,36,527	(67.44 %), இசுலாமியர் 2,56,228	(27.15 %), கிறித்தவர்கள் 26,307	(2.79 %), பௌத்தர்கள் 658	(0.07 %), சமணர்கள் 15,236	(1.61 %), சீக்கியர்கள் 1,337	(0.14 %) மற்றும் பிறர் 0. 79% ஆகவுள்ளனர். இங்கு கன்னடம் முதன்மை மொழியாக விளங்குகிறது. மராத்தியும், கொங்கணியும், உருதும் அடுத்தநிலையில் பேசப்படுகின்றன.
காலநிலை
ஹூப்ளி-தார்வாட் அயனமண்டல ஈரப்பதமிக்க மற்றும் உலர்ந்த காலநிலை கொண்டுள்ளது. பெப்ரவரியின் பிற்காலத்திலிருந்து சூன் முற்பகுதிவரையான வேனில் காலத்தில் வெப்பம் மிகுந்து உலர்ந்த காலநிலையும் தொடரும் பருவக்காற்று காலத்தில்  மிகுந்த ஈரப்பதத்துடன் கூடிய மிதமான வெப்ப காலநிலையும் நிலவுகிறது. அக்டோபர் கடைசி முதல் பெப்ரவரி முற்பகுதிவரை இளங்கூதிர் காலத்தில் மழை ஏதுமின்றி மிதமான வெப்ப காலநிலை நிலவுகிறது. சுற்றுலாப் பயணிகளுக்கு இதுவே மிகச்சிறந்த காலமாகும்.
ஹூப்ளி சராசரி கடல்மட்டத்திலிருந்து 626.97 மீட்டர் உயரத்தில் உள்ளது. ஆண்டு சராசரி மழையளவு 838 மிமீ.
வெளியிணைப்புகள்
பகுப்பு:கர்நாடகாவிலுள்ள மாநகரங்கள் பகுப்பு:தார்வாடு மாவட்டம்
சதுரங்கக் கலைச்சொற்கள்
பொதுவாகப் பயன்படுத்தப்படும் சதுரங்கக் கலைச்சொற்கள் (Glossary of chess) இங்குத் தமிழ் அகர வரிசையில் பட்டியலிடப்படுகின்றன. அவற்றுக்கு இணையான ஆங்கிலச் சொற்களும் தரப்பட்டுள்ளன. இவற்றுள் சிலவற்றுக்குத் தனிப்பக்கங்கள் காணப்படுகின்றன.
அமைச்சர்
பார்க்க: அமைச்சர் (bishop)
அரசி
பார்க்க: அரசி (queen)
அலெக்கைனின் துமுக்கி
இரண்டு கோட்டைகள் ஒன்றன்பின் ஒன்றாக அடுக்கப்பட்டு, அதன் அடியில் அரசி செங்குத்தாக அடுக்கப்படும் அமைப்பானது அலெக்கைனின் துமுக்கி (Alekhine's gun) எனப்படும்.
இயற்கணிதக் குறிமுறை
இயற்கணிதக் குறிமுறை (algebraic notation) என்பது சதுரங்கத்தில் நகர்த்தல்களைப் பதியவும் விளக்கவும் பயன்படுத்தும் சீர்தரமான முறையாகும். இக்குறிமுறையில் சதுரங்கப் பலகையிலுள்ள கட்டங்கள் ஆள்கூற்று வடிவில் பெயரிடப்படும்.
இலக்குச் செருகி
செருகியாகச் சிக்கியுள்ள காய் அரசருக்குக் கவசமாக நின்று, அவரைக் காப்பாற்றுவதாக இருந்தால், அது இலக்குச் செருகி (absolute pin) என்று குறிப்பிடப்படுகிறது. இச்சூழலில், சிக்கியுள்ள காயை வேறு இடத்திற்கு நகர்த்த முடியாது. ஏனெனில், அதனை நகர்த்தினால், அரசர் முற்றுகைக்கு ஆளாக வேண்டியிருக்கும்.
ஒத்திவைப்பு
பிறகு ஆடுவதற்காகச் சதுரங்க ஆட்டத்தை நிறுத்தி வைத்தல், ஒத்திவைப்பு (adjournment) எனப்படும்.
காலாள்
பார்க்க: காலாள் (pawn)
குதிரை
பார்க்க: குதிரை (knight)
கோட்டை
பார்க்க: கோட்டை (rook)
நடுக்காலாள்
அரசரின் நிரலிலோ (ஈ-நிரல்) அரசியின் நிரலிலோ (தீ-நிரல்) அமைந்துள்ள காலாள், நடுக்காலாள் (central pawn அல்லது center pawn) எனப்படும்.
மேற்கோள்கள்
பகுப்பு:சதுரங்க சொல்லாட்சி பகுப்பு:கலைச்சொற்கள்
வான்குடை
வான்குடை (பாராசூட், parachute) வளிமண்டலத்தில் நகரும் ஒரு பொருளின் வேகத்தை பின்னிழு விசையை உருவாக்கிக் குறைக்கப் பயன்படும் ஒரு கருவி. வான்குடைகள் மெலிதான ஆனால் உறுதியான பொருட்களால் செய்யப்படுகின்றன. முன்னர் பட்டினால் செய்யப்பட்டன, இப்போது நைலான் செயற்கை இழையினால் செய்யப்படுகின்றன. வளிமண்டலத்தில் விழுந்து கொண்டிருக்கும் ஒரு பொருளின் இறுதி செங்குத்து திசைவேகத்தினை (Terminal Vertical Velocity) குறைந்தபட்சம் 75 சதவிகிதம் குறைக்கக்கூடிய கருவிகள் மட்டுமே வான்குடைகளாக ஏற்றுக்கொள்ளப்படுகின்றன.
பாராசூட் என்ற சொல் “பாரா” மற்றும் ”சூட்” என்ற இரு பிரெஞ்சு சொற்களிலிருந்து தோன்றியது. “பாரா” என்றால் “தயாராகுதல்” என்று பொருள்; “சூட்” என்றால் ”விழு” என்று பொருள். வான்குடைகள் மக்கள், சரக்குகள், உணவு, வெடிகுண்டுகள் என பலதரப்பட்ட பொருட்களை வான்வெளியிலிருந்து பூமிக்குக் கொண்டு வர பயன்படுத்தப்படுகின்றன. மிதவை வான்குடைகள் (drogue parachutes) மீள்விண்கலம் போன்ற வானூர்திகள் தரையிறங்கும் போது பக்கவாட்டு முடுக்கத்தைக் குறைக்க பயன்படுகின்றன.
பகுப்பு:வானூர்திகள் பகுப்பு:இத்தாலியக் கண்டுபிடிப்புகள்
ஆலிஸ் வாக்கர்
இளமைக் காலம்
ஆலிஸ் வாக்கர் அமெரிக்காவின் சியார்சியா (Georgia) என்னும் ஊரில் எளிய குடும்பத்தில் பிறந்தார். 1952 இல் இவர் எட்டாம் அகவையில் இருக்கும்போது ஒரு கண்ணில் அடிபட்டு பாதிக்கப் பட்டார். இந்நிகழ்வினால் இவர் தனிமையில் விடப்பட்டார். புத்தகங்களைப் படிப்பதும் கவிதைகளைப் படைப்பதும் இவருக்கு மகிழ்ச்சியாக இருந்தன. இருப்பினும் சில ஆண்டுகளில் அறுவை சிகிச்சையினால் நலம் அடைந்தார். அட்லாண்டாவிலும் பின்னர் நியூயார்க்கு நகரிலும் உள்ள கல்லூரிகளில் கல்வி பயின்றார். நியூயார்க்கு நகரின் சாரா லாரன்சுக் கல்லூரியில் படிக்கும்போதே ஆப்பிரிக்காவுக்குக் கல்விப் பயணம் மேற்கொண்டார். தனது கல்லூரி நாட்களில் வாக்குப் பதிவு குறித்தும் குழந்தைகள் உரிமை குறித்தும் மக்கள் நலப் போராட்டங்களில் ஈடுபட்டார்.
இல்வாழ்க்கை
1967, மார்ச் 17இல் மெல்வின் ரோஸ்மேன் லெவந்தால் என்ற சிவில் உரிமைப் போராட்டங்களில் முனைப்பாகச் செயல்பட்ட சட்டம் படித்த ஒரு யூத இளைஞனை மணந்துகொண்டார். இக்கலப்புத் திருமணத்தை பழமைவாத அமைப்பான கு  கிளஸ்  கிளான் எதிர்த்தது. ஆலிஸ் தம்பதியர் தாக்கப் பட்டனர். இருப்பினும் ஆலிஸ் மனம் தளராமல் அத்தாக்குதலை எதிர்கொண்டார்.
எழுத்துப்பணி
1965 ஆம் ஆண்டில் பட்டம் பெற்றார். அப்பொழுதே ஆலிஸ் எழுதிய கவிதை நூல் ஒன்று வெளி வந்தது. 1982 இல் தி கலர் பர்பிள் என்னும் புதினம் மிகுந்த வரவேற்பைப் பெற்றது. புலிட்சர் பரிசும் தேசியப் புத்தக விருதும் இப்புதினத்திற்கு வழங்கப்பட்டன. மேலும் பல புதினங்களும் கட்டுரை நூல்களும் எழுதினார்.
சான்று
http://www.thehindu.com/books/walking-the-talk/article74592.ece
பகுப்பு:ஆபிரிக்க அமெரிக்க எழுத்தாளர்கள் பகுப்பு:பெண்ணியவாதிகள் பகுப்பு:1944 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்கப் பெண்ணியவாதிகள்
ஜான் அச்சிசன்
ஜான் அச்சிசன் (John Aitchison, பிறப்பு: திசம்பர் 27 1928, இறப்பு: ஏப்ரல் 2 2009), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1949-1950 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
உண்மையான ஆந்தை
உண்மையான ஆந்தைகள் அல்லது வழக்கமான ஆந்தைகள் (குடும்பம் Strigidae) என்பவை இரண்டு பொதுவாக ஒத்துக்கொள்ளப்பட்ட ஆந்தைக் குடும்பங்களில் ஒன்றாகும். மற்றொன்று பார்ன் ஆந்தைகளாகும் (Tytonidae). இந்த பெரிய குடும்பம் சுமார் 25 பேரினங்களில் 189 வாழும் இனங்களைக் கொண்டுள்ளது. இவை அந்தாட்டிக்கா தவிர மற்ற அனைத்து கண்டங்களிலும் காணப்படுகின்றன.
ஜான் அச்சிசன்
வெளி இணைப்பு
ஜான் அச்சிசன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
ஏக்லி ஓவல் அரங்கம்
ஏக்லி ஓவல் (Hagley Oval, ஹேக்லி நீள்வட்ட அரங்கம்) நியூசிலாந்தின் தெற்குத் தீவில் கிறைஸ்ட்சேர்ச் நகரில் ஹேக்லி பூங்கா என்னுமிடத்தில் அமைந்துள்ள துடுப்பாட்ட விளையாட்டரங்கமாகும். இங்கு முதன்முதலாக பதியப்பட்டுள்ள ஆட்டம் 1867 ஆம் ஆண்டில் நிகழ்ந்தது. கேன்டர்பரி துடுப்பாட்ட அணிக்கும் ஒடாகோ துடுப்பாட்ட அணிக்கும் இடையே இந்த ஆட்டம் நடைபெற்றது. அதன்பிறகு 1920 ஆம் ஆண்டுகள் வரை கேன்டர்பரி இதனை அடிக்கடி பயன்படுத்தவில்லை.
ஜான் அச்சிசன்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1928 பிறப்புகள் பகுப்பு:2009 இறப்புகள் பகுப்பு:கென்ட் துடுப்பாட்டக்காரர்கள்
உண்மையான ஆந்தை
உருவியல்
இவை இரவாடிகளாக இருப்பதால் ஆண் பெண் என இவற்றின் சிறகுகளின் நிறத்தை வைத்து வேறுபடுத்த இயலாதவாறு உள்ளது. இவற்றின் இறக்கைகள் மெல்லியதானதாக உள்ளன. இதன் காரணமாக இவற்றால் சத்தமின்றி பறக்க முடிகிறது. சில ஆந்தைகளில் விரல்களிலும் சிறகுகள் உள்ளன, குறிப்பாக உயர் அட்சரேகைகளில் வாழும் ஆந்தைகளில். பிக்மி ஆந்தை பேரினத்தில் உள்ள பல்வேறு உயிரினங்கள் மற்றும் வடக்கு வல்லூறு ஆந்தை ஆகியவை தங்களது தலைக்கு பின்புறம் கண் போன்ற அடையாளங்களை பெற்றுள்ளன. மனிதர்களால் அறியப்பட்டது வரை, பிற பறவைகள் ஆந்தைகளால் எந்நேரமும் கண்காணிக்கப்படுகின்றன என்ற தோற்றத்தை ஏற்படுத்துவதற்காக இந்த அடையாளங்கள் இருக்கலாம் என கருதப்படுகிறது. பல்வேறு இரவாடி ஆந்தைகள் காதின் அருகே இறகுகளை பெற்றுள்ளன. கண்களைச் சுற்றி இறகுகளாலான முக வட்டமானது ஆந்தைகளின் காதுகளுக்கு கொடுக்கப்படும் சத்தத்தை அதிகரிக்க பயன்படுத்தப்படுகிறது. ஆந்தைகள் துல்லியமாக சத்தத்தை கேட்க கூடியவை. இவற்றின் காதுகள் சமச்சீரற்றவையாக உள்ளன. இதன் காரணமாக ஒரே சத்தத்தை பல்வேறு திசைகளில் இவற்றால் கேட்க முடியும். இவற்றின் கேட்கும் திறன் தவிர ஆந்தைகள் தங்களது உடல் அளவோடு ஒப்பிடுகையில் பெரிய கண்களையும் பெற்றுள்ளன. பொதுவாக ஆந்தைகள் இரவில் நன்றாக பார்க்கக் கூடியவை என்ற கருத்து உண்டு. ஆனால் உண்மையில் அடர்ந்த இருளில் இவற்றால் நன்றாக பார்க்க முடியாது. அதே நேரத்தில் பகல் நேரத்தில் இவற்றால் நன்றாக பார்க்க முடியும்.
நடத்தை
ஆந்தைகள் பொதுவாகவே இரவாடி பறவைகளாகும். ஒரு நாளின் பகல் பொழுது முழுவதும் இவை அடைந்தே இருக்கும். மனிதர்கள் இவற்றை நெருங்கிச் செல்லும் போது கூட இவை அப்படியே அசையாமல் இருக்கின்றன. இதன் காரணமாக ஆந்தைகள் கொல்லைப்படுத்தப்பட்ட உயிரினம் போல அடங்கி இருப்பதாக எடுத்துக் கொள்ளப்படுகிறது. ஆனால் உண்மையில் அசைவதன் மூலம் தான் இருக்கும் இடத்தை தெரியப்படுத்திவிடக்கூடாது என்பதற்காகவே ஆந்தை, மனிதர்கள் மிக அருகில் செல்லும் போது கூட அப்படியே அசையாமல் இருக்கிறது. மரத்தின் நிறமுடைய சிறகுகள் மற்றும் பார்வை படாத இடங்களில் அடையும் தன்மை ஆகியவை கொன்றுண்ணிகளிடமிருந்தும் சிறிய பறவைகள் ஒன்றுகூடித் துரத்தி விடாமல் இருப்பதற்காகவும் ஏற்படுத்தப்பட்ட பாதுகாப்புகள் ஆகும்.
ஏக்லி ஓவல் அரங்கம்
உள்நாட்டு மாநில அணிகளுக்கிடையேயான புளுங்கெட் கேடய ஆட்டமொன்று முதலில் திசம்பர் 1907 அன்று கேன்டர்பரிக்கும் ஆக்லன்டிற்கும் இடையே நடைபெற்றது. பின்னர் 1979 இல் தான் கேன்டர்பரி திரும்பவும் இங்கு விளையாடியது; 1993ழ94 ஆண்டுகளில் செல் கோப்பை ஆட்டங்களுக்கு இதனைத் தன் தாயக அரங்கமாகக் கொண்டது.
உண்மையான ஆந்தை
கொன்றுண்ணிகள்
ஆந்தைகளின் முக்கியமான கொன்றுண்ணிகள் மற்ற இன ஆந்தைகளே ஆகும். உதாரணமாக வடக்கு சாவெட் ஆந்தையானது வடக்கு ஐக்கிய அமெரிக்காவில் வாழ்கிறது. இந்த ஆந்தை தரைமட்டத்தில் செடார் காடுகளின் புதர் பகுதிகளில் வாழ்கிறது. இவை எலிகளை உணவாக உட்கொண்டு, மரங்களில் கண்படும் உயரத்தில் உட்காரக் கூடியவை. இவற்றின் முக்கியமான கொன்றுண்ணிகள் பட்டை ஆந்தைகள் மற்றும் பெரிய கொம்பு ஆந்தைகள் ஆகியவையாகும்.
வெளி இணைப்புகள்
பகுப்பு:ஆந்தைகள்
ஏக்லி ஓவல் அரங்கம்
2013இல் இந்த அரங்கை பன்னாட்டு துடுப்பாட்ட நிகழிடமாக மேம்படுத்தும் திட்டத்தை கேன்டர்பரி துடுப்பாட்ட சங்கம் முன்மொழிந்தது; நிரம்ப சர்ச்சைக்குப் பின்னர் சுற்றுச்சூழல் நீதிமன்றம் இதற்கு ஒப்புதல் அளித்தது.
2014இல் நியூசிலாந்தின் எட்டாவது  தேர்வுத் துடுப்பாட்ட நிகழிடமாக ஹக்ளே ஓவல் ஏற்கப்பட்டது; இலங்கைக்கு எதிரான பொக்சிங் நாள் தேர்வு ஆட்டம் 2011 நிலநடுக்கத்திற்கு பிறகான கிறைஸ்ட்சேர்ச்சின் முதல் தேர்வாட்டமாக அமைந்தது.
கே. ராசியமங்கலம் ஊராட்சி
'''கே. ராசியமங்கலம் ஊராட்சி' (K. Rasiamangalam Gram Panchayat''), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுபாசினி அலி
ஆரம்பகால வாழ்க்கை மற்றும் கல்வி
சுபாசினி அலி கர்னல் பிரேம் சாகல் மற்றும் கேப்டன் இலட்சுமி சாகல் (டாக்டர் லட்சுமி சுவாமிநாதன்) ஆகியோரின் மகள் ஆவார். இவர்கள் இந்திய தேசிய ராணுவத்தின் ஒரு பகுதியாக இருந்தனர். சுபாசினி அலி தேராதூனில் உள்ள வெல்ஹாம் பெண்கள் பள்ளியில் பயின்றார். சென்னையில் உள்ள மகளிர் கிறிஸ்தவ கல்லூரியில் இளங்கலை பட்டம் பெற்றார், பின்னர் கான்பூர் பல்கலைக்கழகத்தில் முதுகலைப் பட்டம் பெற்றார். இவர் முன்னதாகத் திரைப்படத் தயாரிப்பாளர் முசாபர் அலியை மணந்தார். இவர்களது மகன் சாத், பண்டி அவுர் பாப்லி, ஜூம் பராபர் ஜூம் போன்ற படங்களை இயக்கிய திரைப்பட .இயக்குநர் ஷாத் அலி ஆவார் சுபாசினி அலி பொதுவுடமைவாதியும், நாத்திகரும் ஆவார். இவருடைய மகனும் நாத்திகர் ஆவார். சுபாசினி அலியின் மகன் சாத் சாஜ்னீன் ஹுசியனை திருமணம் செய்து கொண்டார். பின்னர் சாஜ்னீன் சாதை விவாகரத்து செய்தார்.
அரசியல் வாழ்க்கை
ஒரு தொழிற்சங்கவாதியாகவும் மற்றும் அனைத்திந்திய ஜனநாயக மாதர் சங்கத்தின் தலைவராகவும், ஒரு காலத்தில் கான்பூரின் அரசியலில் அவர் மிகவும் செல்வாக்கு செலுத்தியவர் ஆவார். அங்கு இந்திய இந்தியப் பொதுவுடமைக் கட்சி தொழிற்சங்கங்கள் மீது கட்டுப்பாட்டைக் கொண்டிருந்தது, மேலும் இது சிபிஐ ஆதரவு எஸ்.எம். பானர்ஜியை மக்களவைக்கு நான்கு முறை 1957 முதல் 1971 வரை. இந்தியப் பொதுவுடமைக் கட்சியின் இந்த செல்வாக்கு 1989 ஆம் ஆண்டு பொதுத் தேர்தலில் நாடாளுமன்றத்தில் வெற்றிபெற உதவியது, மேலும் கான்பூரிலிருந்து 56,587 வாக்குகள் வித்தியாசத்தில் தனக்கு அடுத்து வந்த போட்டியாளரான பாரதிய ஜனதா கட்சி வேட்பாளரை தோற்கடித்தார். 1977ஆம் ஆண்டில் நெருக்கடி நிலைக்குப் பிறகு பொதுவுடமைக் கட்சியின் செல்வாக்கு குறைந்தது. 1996 பொதுத் தேர்தலில் அவர் 151,090 வாக்குகள் வித்தியாசத்தில் தோற்றார். 2004 பொதுத் தேர்தலில் 4558 வாக்குகள் (0.74%) மட்டுமே பெற்று ஐந்தாவது இடத்தைப் பிடித்தார். இந்திய பொதுவுடமைக் கட்சியின் (மார்க்சிஸ்ட்) வேட்பாளராக பராக்பூரிலிருந்து 2014 பொதுத் தேர்தலில் அவர் போட்டியிட்டு தோல்வியடைந்தார்.
அவர் தற்போது இந்தியப் பொதுவுடமைக் கட்சியின் (மார்க்சிஸ்ட்) மத்திய குழுவில் உறுப்பினராக உள்ளார். அவர் 2015 ஆம் ஆண்டில் இந்திய கம்யூனிஸ்ட் கட்சியின் (மார்க்சிஸ்ட்) அரசியல் பணியகத்தில் (பொலிட் பீரோ) சேர்க்கப்பட்டார், இதன் மூலம் பிருந்தா காரத்துக்குப் பிறகு அரசியல் பணியகத்தில் இரண்டாவது பெண் உறுப்பினரானார்.
திரைப்படங்கள்
சுபாசினி அலி 1981 ஆம் ஆண்டு வெளிவந்த, உம்ராவ் ஜான் என்ற அவரது கணவர் முசாபர் அலி இயக்கிய திரைப்படத்திற்கான ஆடைகளை வடிவமைத்தார். அவர் நடிப்பிலும் ஈடுபட்டார். மேலும் அவரது முதல் கதாபாத்திரம் 2001 இல் வெளியான அசோகாவில் இருந்தது, அதைத் தொடர்ந்து 2002 ஆம் ஆண்டில் தி குரு என்ற ஆங்கிலத் திரைப்படத்திலும் நடித்தார். 2005 ஆம் ஆண்டில் மீண்டும் காணப்பட்டது, அவரது சக கட்சி உறுப்பினர் பிருந்தா காரத் உடன் அமு படத்தில் நடித்தார்.
முசாபர் அலி இயக்கிய அஞ்சுமான் (1986) திரைப்படத்தை கான்பூரில் அனைத்திந்திய ஜனநாயக மாதர் சங்கத்திற்கான தனது போராட்டங்களுக்கான ஊக்கமாகப் பயன்படுத்திக் கொண்டார்.
வெளி இணைப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1947 பிறப்புகள் பகுப்பு:9வது மக்களவை உறுப்பினர்கள் பகுப்பு:வாழும் நபர்கள் பகுப்பு:இந்திய இறைமறுப்பாளர்கள்
வடக்கு கலிமந்தான் கம்யூனிச கட்சி
இந்தக் கட்சி, 19 செப்டம்பர் 1971-இல் நிறுவப்பட்டது. அதற்கு முன், சரவாக் மக்கள் கெரில்லா படை (Sarawak People's Guerilla Force) என்ற பெயரில் இயங்கி வந்தது. வடக்கு கலிமந்தான் கம்யூனிச கட்சியின் தலைவர் வென் மிங் சியுவான் (Wen Ming Chyuan); மற்றும் இந்தக் கட்சி மக்கள் சீனக் குடியரசு நாட்டுடன் நெருங்கிய தொடர்புகளைக் கொண்டிருந்தது.
பொது
சரவாக்கின் கம்யூனிச கிளர்ச்சியின் போது, வடக்கு கலிமந்தான் கம்யூனிச கட்சியில் இரண்டு முக்கிய இராணுவப் படைகள் உருவாக்கப்பட்டன:
சரவாக்கில் முன்பு சரவாக் விடுதலை இயக்கம் (Sarawak Liberation League) (SLL); சரவாக் முற்போக்கு இளைஞர்கள் சங்கம் (Sarawak Advanced Youths' Association) (SAYA) உட்பட பல கம்யூனிச மற்றும் இடதுசாரி குழுக்கள் இருந்தன. ஒரு கட்டத்தில் அவை ஒருங்கிணைக்கப்பட்டன. அதன் மூலம், 1970 மார்ச் மாதம் வடக்கு கலிமந்தான் கம்யூனிச கட்சி நிறுவப்பட்டது.
சரவாக் விடுதலை இயக்கம்
1949-இல் மக்கள் சீனக் குடியரசு (People's Republic of China) நிறுவப்பட்ட பிறகு, சரவாக் வெளிநாட்டுச் சீன சனநாயக இளைஞர் கழகம் (Sarawak Overseas Chinese Democratic Youth League) உருவாக்கப்பட்டது. 1956-ஆம் ஆண்டில், சரவாக் விடுதலை இயக்கம் (Sarawak Liberation League) (SLL) போன்ற பல சிறிய கம்யூனிச குழுக்களை உள்வாங்கி, சரவாக் முற்போக்கு இளைஞர்கள் சங்கம் (Sarawak Advanced Youths' Association) உருவாக்கப்பட்டது. அதன் பின்னர் 1971-இல் வடக்கு கலிமந்தான் கம்யூனிச கட்சி (North Kalimantan Communist Party) நிறுவப்பட்டது.
வடக்கு கலிமந்தான் கம்யூனிச கட்சியில், நன்கு பயிற்சி பெற்ற கம்யூனிச பங்கேற்பாளர்கள் 800 - 1,000 பேர் இருந்ததாக அரசாங்க சான்றுகள் மதிப்பிட்டுள்ளன. தவிர சரவாக் கம்யூனிச இயக்கங்களில் ஒட்டு மொத்தமாக 24,000 பங்கேற்பாளர்கள் இருந்ததாகவும் மதிப்பிட்டுள்ளது.
1990 அக்டோபர் 17-ஆம் தேதி, வடக்கு கலிமந்தன் கம்யூனிச கட்சி, சரவாக் மாநில அரசாங்கத்துடன் ஒரு சமாதான ஒப்பந்தத்தில் கையெழுத்திட்டது. அதன் பின்னர் சர்வாக்கில் நடைமுறையில் இருந்த சரவாக் கம்யூனிச கிளர்ச்சி முறையாக ஒரு முடிவுக்கு வந்தது.
வெளி இணைப்புகள்
பகுப்பு:மலேசிய அரசியல் கட்சிகள் பகுப்பு:சரவாக்கில் அரசியல் பகுப்பு:மலேசிய அரசியல் வரலாறு‎ பகுப்பு:பிரித்தானிய போர்னியோ பகுப்பு:இந்தோனேசியா
இராதிகா சௌத்ரி
ராதிகா சவுத்ரி என்பவர் ஒரு இந்திய நடிகை ஆவார். முக்கியமாக 2000 களின் முற்பகுதியில் இவர் இந்தி, தமிழ், தெலுங்கு திரைப்படத் துறைகளில் பணியாற்றியுள்ளார். 2010 இல், லாஸ் வேகாஸ் திரைப்பட விழாவில் விருதை வென்ற அமெரிக்காவில் திரைப்பட இயக்குனராக மீண்டும் வந்தார்.
தொழில்
இராதிகா இந்தியாவின் புனே பல்கலைக்கழகத்தில் பயின்றார். அங்கு மக்கள் செய்தித் தொடர்பியலில் முதுகலை பட்டம் பெற்றார். இவர் சுமார் 30 இந்திய திரைப்படங்களில் பல மொழிகளில் நடித்துள்ளார். இதில்  தேரே நாம் மற்றும் குஷி  போன்ற  படங்களில் நடித்த பல்வேறு பாத்திரங்கள், பாடல்களுக்கு விமர்சன ரீதியான பாராட்டுகளைப் பெற்றார்.
2010 ஆம் ஆண்டில் லாஸ் ஏஞ்சல்ஸை தளமாகக் கொண்ட இயக்குனராக இவர் மீண்டும் வந்தார். லாஸ் வேகாஸ் திரைப்பட விழாவில் சிறந்த குறும்படத்திற்கான சில்வர் ஏஸ் விருதை வென்றார், விமர்சன ரீதியாக பாராட்டப்பட்ட குறும்படமான ஆரஞ்சு ப்ளாசம். என்ற அந்தப் படம் நான்கு நாட்களில் லாஸ் ஏஞ்சல்சில் படமாக்கப்பட்டது, 17 நிமிட படம் ஒரு தாயானவள் தன் கணவனிடமிருந்து பிரிந்த வேதனையை கடந்து செல்லும் கதையைக் கொண்டது அப்படம். அப்படத்தில் உஷா கோகோடே கதாநாயகியாக நடித்தார், ஜெஃப் டூசெட், ஜான் பால் ஓவியர் ஆகியோர் பிற பாத்திரங்களில் நடித்தனர்.
வெளி இணைப்புகள்
பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தி திரைப்பட நடிகைகள் பகுப்பு:1984 பிறப்புகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள்
பியூஷ் சாவ்லா
பியூஷ் பிரமோத் சாவ்லா  (Piyush Pramod Chawla, பிறப்பு 24 திசம்பர் 1988, அலிகர், உத்தரப் பிரதேசம்) ஓர் இந்தியத் துடுப்பாட்டக்காரர் ஆவார். பத்தொன்பது கீழ் இந்தியத் துடுப்பாட்ட அணியிலும் மத்திய வலய துடுப்பாட்ட அணியிலும் ஆடியவர். உள்ளூர் போட்டிகளில் கழல் திருப்ப பன்முகத் துடுப்பாட்டக்காரராக அறியப்பட்டாலும் ஒருநாள் பன்னாட்டுத் துடுப்பாட்டங்களில் தமது மட்டையடித் திறனை இதுவரை வெளிப்படுத்தவில்லை. 2004-05 ஆட்டகாலத்தில் இங்கிலாந்தின் பதினொன்பது அகவைக்குக் கீழானவர்களுக்கான அணிக்கெதிரே இந்திய பதினொன்பது கீழ் அணியில் தமது ஆட்டத்தைத் துவங்கினார். இரண்டு ஆட்டங்களில் 13 விக்கெட்களை சராசரி 12 ஓட்டங்களுக்கு வீழ்த்தினார்.2005-06 காலத்தில் ஆத்திரேலியாவின் பதினொன்பது கீழ் அணிக்கெதிரே இந்தியாவில் ஆடிய ஐந்து ஆட்டங்களில் எட்டு விக்கெட்களை வீழ்த்தினார். இவரது பந்துவீச்சு மணிக்கு 80 முதல் 85 கி.மீ வேகத்தில் இருக்கும்.2005-06 காலத்தில் இந்தியாவின் இரண்டாம்நிலை அணிக்கு ஆடத் தேர்ந்தெடுக்கப்பட்டார். இந்தப் போட்டிகளில் இந்தியாவின் முதல்நிலை அணியுடன் ஆடியபோது இரண்டு விக்கெட்களை வீழ்த்தினார். இறுதிப் போட்டியில் இந்திய முதல்நிலை அணியுடன் ஆடிய ஆட்டத்தில் துடுப்பாட்டத்தின் சாதனையாளரும் மிகச்சிறந்த மட்டையாளருமான சச்சின் டெண்டுல்கரை கூக்ளி பந்து மூலம் குச்சத்தை வீழ்த்தி ஆட்டமிழக்கச் செய்தது இவரது ஆட்டத்திறனை வெளிப்படுத்துவதாக அமைந்தது. அதே ஆட்டத்தில் முதல்நிலை மட்டையாளர்களான யுவராஜ் சிங், மகேந்திர சிங் தோனி ஆகியோரையும் வீழ்த்தினார். இருவாரங்களில் நடந்த துலீப் கோப்பைப் போட்டியிலும் தமது பன்முகத் திறமையை வெளிப்படுத்தினார். சாவ்லா தேர்வுத் துடுப்பாட்டத்தில் மார்ச்சு 2006ஆம் ஆண்டு நாக்பூரில் இங்கிலாந்திற்கு எதிரான இந்திய அணியில் தேர்ந்தெடுக்கப்பட்டார். இருப்பினும் இவரது முதல் தேர்வு ஆட்டம் மொகாலியில் நடந்த இரண்டாம் தேர்வில் வாய்த்தது. இதன்மூலம் சச்சின் டெண்டுல்கரை அடுத்து மிக இளவயதில் தேர்வுத் துடுப்பாட்டத்தில் அறிமுகமான இந்திய அணி வீரராக சாதனை படைத்தார்.
முதல் ஒருநாள் பன்னாட்டுத் துடுப்பாட்டத்தில் 12 மே 2007ஆம் ஆண்டு விளையாடத் தேர்ந்தெடுக்கப்பட்டார்.வங்காள தேசத்துடன் நடந்த முதல் ஆட்டத்தில் மூன்று விக்கெட்கள் எடுத்தார். அடுத்து அயர்லாந்துடன் ஆடிய அவரது இரண்டாவது ஆட்டத்திலும் மூன்று விக்கெட்கள் எடுத்தார்.
2009ஆம் ஆண்டு பிரித்தானிய கௌன்டி சசெக்ஸ் உடன் உடன்பாடு கையொப்பமிட்டு ஒரு திங்கள் ஆடினார்.தமது முதல் கௌன்டி போட்டியில் வொர்செஸ்டர்சைருக்கு எதிராக மொத்தமாக எட்டு விக்கெட்கள் எடுத்தார். தவிர முதல் இன்னிங்சில் ஒன்பதாவது ஆட்டக்காரராக களமிறங்கி 86 பந்துகளில் ஆட்டமிழக்காது 102 ஓட்டங்கள் எடுத்தார். 2010ஆம் ஆண்டில் சர்ரே கௌன்டிக்காக கையொப்பமிட்டுள்ளார்.
மேற்கிந்தியத் தீவுகளில் நடந்த 2010 பதுஅ உலக இருபது20 போட்டியில் பங்கேற்ற இந்தியத் துடுப்பாட்ட அணியின் அங்கத்தினராக தேர்ந்தெடுக்கப்பட்டார்.
பியூஷ் சாவ்லா 2011 உலக கோப்பை இந்திய அணியின் பதினைந்து நபர்களில் ஒருவராகத் தேர்ந்தெடுக்கப்பட்டுள்ளார்.
மேற்கோள்கள்
பகுப்பு:1988 பிறப்புகள் பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:உத்தரப் பிரதேசத் துடுப்பாட்டக்காரர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
அன்னபூர்ணா கௌரிசங்கர்
ஸ்ரீ அன்னபூர்ணா ஸ்ரீ கௌரிசங்கர் தமிழ்நாட்டில், கோவையில் அமைந்துள்ள ஒரு உணவகக் குழும நிறுவனம்.
அன்னபூர்ணா குழுமம் 1960களின் துவக்கத்தில் கே. தாமோதரசாமி நாயுடு என்பவரால் ஆரம்பிக்கப்பட்டது. கோவை ரத்தினசபாபதிபுரத்தில் உள்ள கென்னடி திரையரங்கில் உணவு தயாரிப்பு நிறுவனமாக இது தொடங்கப்பட்டது. பின் நாயுடுவும் அவரது சகோதரர்கள் கே. ரங்கசாமி நாயுடு, கே. ராமசாமி நாயுடு, கே. லட்சுமணன் ஆகியோர் இணைந்து டீ, காபி, சிற்றுண்டி உணவுகளை வழங்கும் ஒரு காப்பிக்கடையைத் துவங்கினர். அடுத்ததாக, 1968 ஆம் ஆண்டு “ஸ்ரீ அன்னபூர்ணா” என்ற பெயரில் ஒரு சைவ உணவகத்தை ஆரம்பித்தனர். வியாபாரம் பெருகியதால் கோவையில் பல இடங்களிலும் கிளைகளை ஆரம்பித்தனர். 1983 இல் தங்கு விடுதி ஒன்று ஆரம்பிக்கப்பட்டது. தற்பொழுது அன்னபூரணா குழுமம் கோவையிலும் தமிழ்நாட்டின் பிற நகரங்களிலும் 13 க்கும் மேற்பட்ட உணவகங்களைக் கொண்டுள்ளது. சமையல் கருவிகள் தயாரிப்பு, உடனடி உணவுக் கலவைத் தயாரிப்பு, பானங்களைக் குப்பியிலடைத்தல், கட்டுமானம் போன்ற தொழில்துறைகளிலும் ஈடுபட்டு வருகிறது.
வெளி இணைப்புகள்
பகுப்பு:தமிழக உணவகங்கள்
கடல் ஒளிர்வி
கடல் ஒளிர்வி(Noctiluca scintillans) என்பது ஒளிரும் தன்மையுள்ள கடல்வாழ் உயிரினமாகும். இவை தூண்டப்படும் போது உயிரொளிர்வை வெளியிடுகின்றன.
மேற்கோள்கள்
பகுப்பு:கடல்வாழ் உயிரினங்கள்
ஆரியப்பட்டி முத்தாலம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தமிழ்நாட்டில் பொது விடுமுறை
தமிழ்நாடு அரசு அலுவலகங்கள் மற்றும் வங்கிகளில் பணிபுரியும் ஊழியர்களுக்கு 23 பொது விடுமுறைகள் உள்ளன. அவை 1881 ஆம் ஆண்டின் பேச்சுவார்த்தைக்குரிய சட்டத்தின் கீழ் அறிவிக்கப்படுகின்றன. அவற்றில் மூன்று தேசிய விடுமுறைகள் ஆகும். அவையாவன: குடியரசு நாள், இந்தியாவின் விடுதலை நாள். காந்தி ஜெயந்தி ஆகும். தைப்பொங்கல், திருவள்ளுவர் தினம் மற்றும் தமிழ் புத்தாண்டு ஆகியவை மாநில குறிப்பிட்ட விடுமுறை நாட்களில் அடங்கும்.
உசாத்துணை
பகுப்பு:தமிழகப் பட்டியல்கள்
ஐந்திணை
ஐந்திணை என்பது தமிழரின் அகவாழ்வு-நெறி. அகத்திணை, புறத்திணை ஆகிய ஒவ்வொன்றையும் தொல்காப்பியர் ஏழு ஏழாகப் பகுத்துக் காட்டுகிறார். அவற்றில் அகத்திணைக்கு உரிய 7 திணைகளில் கைக்கிளை, பெருந்திணை ஆகிய இரண்டும் பொருந்தாக் காமங்கள். எனவே இவை இரண்டையும் விடுத்து ஏனைய ஐந்தை ஐந்திணை என்பர்.
ஒரு பாடல் இன்ன திணையைச் சேர்ந்தது என்பது ஒழுக்கத்தின் அடிப்படையிலேயே கொள்ளப்படுகிறது. அதாவது 'திணைப் பாகுபாடு' செய்யப்படுகிறது. உரிப்பொருள் அல்லாதவை மயங்கும் எனத் தொல்காப்பியம் குறிப்பிடுகிறது. எனவே மயங்காத உரிப்பொருளான திணைக்குறிய ஒழுக்க முறைகளே இன்ன திணையைச் சேர்ந்தது என வரையறுத்துக் காட்டும் என்பது தெளிவு.
அடிக்குறிப்பு
பகுப்பு:தொல்காப்பியம் பகுப்பு:அகப்பொருளிலக்கணம்
டாம் அபெல்
டாம் அபெல்  (Tom Abel ), பிறப்பு: செப்டம்பர் 10 1890, இறப்பு: சனவரி 23 1937), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 44 முதல்தர துடுப்பாட்டப் போட்டிகளில் கலந்து கொண்டுள்ளார். 1919-1925 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டாம் அபெல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
ஐதராக்சிகுயினோன்
ஐதராக்சிகுயினோன் (Hydroxyquinone) என்பது ஐதராக்சிபென்சோகுயினோன் எனவும் அழைக்கப்படும் ஒரு கரிமச் சேர்மத்தைக் குறிக்கிறது. இச்சேர்மத்தின் மூலக்கூற்று வாய்ப்பாடானது என்பதாகும். இச்சேர்மமானது பென்சோகுயினோனில் ஒரு ஹைட்ரஜன் அணுவை (H) ஒரு ஐதராக்சில் குழுவால் (-OH) இடப்பெயர்ச்சி செய்வதன் மூலம் பெறப்படும் வழிப்பொருளாக அறியப்படுகிறது. தகுதியற்றதாக இருக்கும்போது, இந்த சொற்கள் பொதுவாக 2-ஐதராக்ஸி-1,4-பென்சோகுவினோன், 1,4-பென்சோகுவினோன் அல்லது பாரா -பென்சோகுவினோன் (இது பெரும்பாலும் "குயினோன்" என்று அழைக்கப்படுகிறது) என்பதிலிருந்து பெறப்படுகிறது.
மேலும் பொதுவாக, இந்தப் பெயரானது எந்தவொரு குயினோனின் (அதாவது 1,2-பென்சோகுயினோன், 1,4-நாஃப்தாகுயினோன் அல்லது 9,10- ஆந்த்ரோகுயினோன் போன்ற), n எண்ணிக்கையிலான ஐதரசன் அணுக்கள் n எண்ணிக்கையிலான ஐதராக்சில் குழுக்கள் மூலம் மாற்றப்பட்டுள்ள வழிப்பொருள்களைக் குறிப்பதற்கு பயன்படும். இந்த நேர்வில் n எண் என்ற எண்ணிக்கையிலானது ஒரு முன்னொட்டால் குறிக்கப்படுகிறது (மோனோ -, டை -, ட்ரை -, முதலியன), மற்றும் மூல  குயினோனின் பெயர் டெட்ராஐதராக்சி-1,4-பென்சோகுயினோனில் உள்ளது போல "குயினோன்" க்கு பதிலாக பயன்படுத்தப்படுகிறது.
ஐதராக்சிகுயினோன்கள் (குறிப்பாக அல்லது பொதுவான பொருளில்) பல உயிரியல் மற்றும் தொழில்துறை ரீதியான முக்கியமான சேர்மங்களை உள்ளடக்கியதாகும். மேலும் இவை பல மருத்துவத் துறையில் பயன்படும்மருந்துகளின் கட்டுமானத் தொகுதியாகும்.
கீட்டோன் குழுக்களுக்கு அருகிலுள்ள ஐதராக்சில்கள் கொண்ட ஐதராக்சிகுயினோன்கள் பெரும்பாலும் உள்ளார்ந்த ஐதரசன் பிணைப்பை வெளிப்படுத்துகின்றன. இது அவற்றின் ஆக்சிசனேற்ற ஒடுக்க பண்புகளையும் அவற்றின் உயிர்வேதியியல் பண்புகளையும் பாதிக்கிறது.
ஐதராக்சிகுயினோன் என்பது பென்சீன் 1,4-டையாலின் பொதுவான பெயரான ஐதரோகுயினோன் என்பதோடு குழப்பிக்கொள்ளப்படக்கூடாது.
குறிப்புகள்
பகுப்பு:ஐதராக்சிகுயினோன்கள்
கிரேக்க வீரயுகம்
கிரேக்க வீர யுகம் (Greek Heroic Age) என்பது கிரேக்கத் தொன்மங்களில், கிரேக்கர்கள் தெசலிக்கு வருவதற்கும் திராயில் இருந்து கிரேக்கம் திரும்புவதற்கும் இடைப்பட்டக் காலமாகும். இது மனிதனின் ஐந்து யுகங்களில் ஒன்றாக எசியோடால் வரையறுக்கப்பட்டது. இதன் காலம் தோராயமாக ஆறு தலைமுறைகள்; இந்தக் காலத்தில் குறிக்கப்படும் மாவீரர்கள் தெய்வீகமானவர்களாக இல்லாவிட்டாலும், மனிதனுக்கும் அப்பாற்பட்டவர்கள் மற்றும் ஓமரின் இலக்கியத்தில் கொண்டாடப்பட்டார்கள்.
இந்தக் காலகட்டமானது தோராயமாக கி.மு. 1100 முதல் கி.மு. 1300 வரையிலான 200 ஆண்டுகளாக இருக்கலாம் என கருதப்படுகிறது. இக்காலகட்டத்தில் நடந்த நிகழ்வுகள்தான் பண்டைய கிரேக்க நாடோடிப் பாடல்களின் பொருளாக இருந்தன. இக்காலத்தில் வாழ்ந்த எல்லாரோலும் மதிக்கப்பட்ட மாவீரர்களைப் புகழ்ந்து கிரேக்கத்தில் சுற்றிவந்த பாடகர்கள் (தமிழக பாணர் போல) பாடினர். இவை பல தலைமுறையாக வாழ்மொழி இலக்கியமாக பாடப்பட்டு வந்தன. அதனால் காலவோட்டத்தில் சில மாற்றங்களையும் அடைந்தன. பின்னர் இவை எழுத்து வடிவம் பெற்றன. இவற்றை கோவையாக தொகுத்து ஓமர் இலியட், ஒடிசி என்னும் காவியங்களைப் படைத்தார். அர்கோனாடிக் பயணம் மற்றும் திரோஜன் போர் போன்ற நிகழ்வுகளின் அடிப்படையில் கிரேக்க மாவீரர்களை தோராயமான காலவரிசையில் வரிசைப்படுத்த இயலும்.
துவக்ககால மாவீரர்கள்
துவக்ககால கிரேக்க மாவீரர்கள் பலர் கடவுள்களிடமிருந்து வந்தவர்கள் மற்றும் பல்வேறு நகர-அரசுகளின் உருவாக்கக் கதைகளின் மாந்தர்களாக இருந்தனர். பிற்கால நாயகர்களின் மூதாதையர்களாகவும் இருந்தனர். போசைடானின் பேரனான ஃபீனீசிய இளவரசர் காட்மஸ், முதல் கிரேக்க மாவீரன் மற்றும் தீப்ஸ் நகரின் நிறுவனர் ஆவார்.
ஏகஸ் ஜீயஸின் மகனும் ஆவார். பெல்லெரோஃபோன் ஓர்சிஸ் என்ற தேவகன்னியிலிருந்து வந்தவர். பெலோபொன்னீஸில் உள்ள பீசாவின் அரசர் ஓனோமஸ் எரேசின் மகன்.
குறிப்புகள்
பகுப்பு:கிரேக்கத் தொன்மவியல்
உடுப்பியின் எட்டு மடங்கள்
உடுப்பியின் எட்டு மடங்கள் (Ashta Mathas of Udupi) என்பது இந்து சிந்தனையின் துவைதத்தின் முன்னோடியான மத்துவரால் நிறுவப்பட்ட எட்டு மடங்கள் ஆகும். இம்மடங்கள் ஒவ்வொன்றிற்கும், மத்துவர் தனது நேரடி சீடர்களில் ஒருவரை தலைவராக நியமித்தார்.
இவைகள் முதலில் அமைந்த கிராமங்களின் பெயரைக் கொண்டுள்ளன. இன்று, மடங்கள் கோயில் நகரமான உடுப்பியில் அமைந்துள்ளது. துவைதத் தத்துவத்தை பரப்புவதற்கு மடங்கள் ஈடுபட்டு வருகின்றன. இவைகள் புகழ்பெற்ற உடுப்பி கிருட்டிணன் கோயிலை பரியாயம் என்ற முறையான சுழற்சி திட்டத்தின் மூலம் நிர்வகிக்கின்றனர்.
வெளி இணைப்புகள்
பகுப்பு:இந்து சமயம் பகுப்பு:வைணவம் தொடர்பான குறுங்கட்டுரைகள்
திருயிந்தளூர் பரிமள ரங்கநாதர் கோயில்
வெளியிணைப்புகள்
பகுப்பு:108 திவ்ய தேசங்கள் பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
ந. தெய்வசுந்தரம்
'''பேராசிரியர் ந. தெய்வசுந்தரம்''' தமிழ்நாட்டில் திருநெல்வேலி மாவட்டத்தில் 1 சூன் 1950இல் பிறந்தவர். இவரது பெற்றோர் சிவநயினார்-பாப்பு அம்மாள்.
பணி
சென்னைப் பல்கலைக்கழகத்தின் தமிழ்மொழித்துறைத் தலைவராகப் பணியாற்றியவர். தமிழ் மொழியியில் ஆய்வாளராகவும் பேராசிரியராகவும் திகழ்ந்தவர்.
பெற்ற விருது
2013-ஆம் ஆண்டின் “முதலமைச்சர் கணினித் தமிழ் விருது”
இணைப்புகள்
பகுப்பு:தமிழ்க் கணிமையாளர்கள் பகுப்பு:மொழியியலாளர்கள் பகுப்பு:1950 பிறப்புகள் பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பாப்பநாயக்கன்பட்டி ஊராட்சி
பாப்பநாயக்கன்பட்டி ஊராட்சி (Pappanaickenpatty Gram Panchayat), தமிழ்நாட்டின் சேலம் மாவட்டத்தில் உள்ள பெத்தநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3323 ஆகும். இவர்களில் பெண்கள் 1608 பேரும் ஆண்கள் 1715 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புழுக்கொடியல்
புழுக்கொடியல் என்பது, பனங்கிழங்கில் இருந்து செய்யப்படும் ஒரு உணவுப் பண்டம். பனங்கிழங்கு குறிப்பிட்ட காலங்களில் மட்டுமே கிடைக்கக் கூடியது. அதனைப் பச்சையாக நீண்டகாலம் வைத்திருக்க முடியாது. இதனை வெயிலில் காயவைப்பதன் மூலம் இதனைப் பதப்படுத்தி நீண்டகாலம் பயன்படுத்த முடியும். பனங்கிழங்கை பச்சையாகவோ அல்லது அவித்தோ வெயிலில் உலர்த்துவர். பச்சையாக உலர்த்திப் பெறப்படும் பொருள் ஒடியல். அவித்தபின் உலர்த்திப் பெறப்படுவதே புழுக்கொடியல் ஆகும்.
செய்கை
பனங்கிழங்குகளை மூழ் மற்றும் பின் பகுதிகளை வெட்டிவிட்டு அடிப்பக்கம் கீழேயும், நுனிப்பக்கம் மேலேயும் இருக்கும் படியாக பானைக்குள் குத்தென குத்தென வைத்து நீர் விட்டு அவிப்பர். பின்னர் நெடுக்கு வாட்டில் இரண்டாகக் கிழிப்பர். நடுவில் காணப்படும் முளை நீக்கப்படும். இவ்வாறு கிழித்துப் பெறப்படும் துண்டுகளைப் பாய்களில் பரவியோ அல்லது நூல்களில் கோர்த்து கொடிகளில் தொங்க விட்டோ வெயிலில் காய விடுவர். நன்றாகக் காய்ந்தபின் இவற்றை ஓலைப் பெட்டிகளில் அல்லது சாடிகளில் இட்டுப் பாதுகாப்பர். இந்தப் புழுக்கொடியல் நன்றாக காய்ந்த நிலையில் கடித்து உண்பதற்கு சற்று கடினமானதாக இருக்கும். அதனால் சிலர் கிழங்கை அவித்து, நெடுக்காகப் பிரித்த பின்னரோ அல்லது பிரிக்காமலோ சிறு சிறு வட்டத் துண்டங்களாக, உண்பதற்கு இலகுவான முறையில் வெட்டி எடுத்து, பின்னர் வெயிலில் காயவைப்பர்.
சில பனைகளுக்கு உரிமையாளர்களாக இருப்பவர்கள் தங்கள் வீட்டுத்தேவைகளுக்கு மட்டும் புழுக்கொடியலைத் தயாரித்து வைத்துக்கொள்வர். பெருமளவில் கிழங்குகளைப் பெறக்கூடியவர்கள் புழுக்கொடியல்களைத் தயாரித்து சந்தைகளில் விற்பர்.
பயன்கள்
புழுக்கொடியலை மேலும் சமைக்காமலே உண்ண முடியும். இவற்றைச் சிறு துண்டுகளாக வெட்டியும், அவ்வாறு வெட்டப்பட்ட துண்டுகளை சர்க்கரைப் பாணியில் (சீனிப் பாணி) தோய்த்தும் உண்ண முடியும்.ஆனால் புழுக்கொடியல் சற்றுக் கடினமாக இருக்கும் கடித்துச் சாப்பிடுவதற்கு நல்ல உறுதியான பற்கள் வேண்டும். இதனால் புழுக்கொடியலை இடித்து மாவாக்கி அத்துடன் தேங்காய்ப்பூ, சர்க்கரை போன்றவற்றையும் கலந்து குழைத்து உண்பதுண்டு. இதை வயதானவர்களும், சிறு குழந்தைகளும் இலகுவாக உண்ணலாம்.
இவற்றையும் பார்க்கவும்
பகுப்பு:பனையிலிருந்து பெறப்படும் உணவுகள் பகுப்பு:ஈழத்தமிழர் உணவுகள்
சிறுவர் இலக்கியம்
சிறுவர் இலக்கியம் என்பது சிறுவர்களுக்காக எழுதப்படும் வரையப்படும் இலக்கியம் ஆகும். பொதுவாக 12 வயதுக்கு உட்பட்டோருக்காக இது எழுதப்படுகிறது. விடலைப் பருவத்தினராக எழுதப்படும் நூல்களும் சிறுவர் இலக்கியம் என்று சில வேளைகளில் வகைப்படுத்தப்படுவதுண்டு. சிறுவர் கல்வியில் மட்டுமல்லாமல், அன்றாட வாழ்விலும் சிறுவர் இலக்கியம் ஒரு முக்கிய இடத்தைப் பெறுகிறது.
பண்புகள்
சிறுவர் இலக்கியம் மொழி நடையிலும், பொருளிலும், நூல் அமைப்பிலும் வளர்ந்தோர் இலக்கியத்தில் இருந்து வேறுபட்டது. வயதைப் பொறுத்து மொழி எளிமையாக அமைய வேண்டும். சிறுவர்களுக்கு ஏற்ற அவர்களுக்கு ஈர்ப்பான விடயங்களாக அமைய வேண்டும், நூல் படங்களுடன் ஈர்ப்பாக அமையவேண்டும்.
வெளி இணைப்புகள்
பகுப்பு:சிறுவர் இலக்கியம் பகுப்பு:புனைவு
கைமுர் மாவட்டம்
கைமுர் மாவட்டம், இந்திய மாநிலமான பீகாரின் மாவட்டங்களில் ஒன்று. . இதன் தலைநகரம் பபுவா.
இணைப்புகள்
பகுப்பு:பீகார் மாவட்டங்கள் பகுப்பு:கைமுர் மாவட்டம்
தசைநாண்
தசைநாண் (tendon) எனப்படுவது பொதுவாக தசையை எலும்புடன் இணைக்கும் கடினமான நார் இணைப்பிழையப் பட்டையாகும். இது உடல் உறுப்புக்களில் ஏற்படக்கூடிய இழுவை நிலைகளுக்கு ஈடுகொடுத்து, உடலைப் பேண உதவும். இணைப்பிழை (Ligament), இழையப்படலம் (Fasia) போன்றவற்றைப் போன்றே, இந்த தசைநாண்களிலும் இருக்கும் கொலாஜன் வகைப் புரதமே இவற்றின் இந்த இயல்புக்குக் காரணமாகும். மேலும் தசைநாணில் இருக்கும் இலாஸ்டின் எனப்படும் மீண்மநார்ப் புரதமானது, இழுவைக்குட்படும் இழையங்கள் மீண்டும் தனது பழைய நிலைக்கு வருவதில் உதவும். தசைநாண்கள் தசைகளுடன் இணைந்து தொழிற்படும்.
வெப்பாலை ஊராட்சி
வெப்பாலை ஊராட்சி (Veppalai Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள சோளிங்கர் வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2522 ஆகும். இவர்களில் பெண்கள் 1317 பேரும் ஆண்கள் 1205 பேரும் உள்ளனர்.
தசைநாண்
அமைப்பு
இழையவியல் அடிப்படையில், தசைநாணானது, ஒரு அடர்த்தியான இணைப்பிழைய உறையினால் மூடப்பட்ட, கட்டாக இருக்கும் அடர்த்தியான இணைப்பிழையங்களைக் கொண்டது. ஆரோக்கியமான தசைநாணில் அருகருகாக வரிசையில் நெருக்கமாக அடுக்கப்பட்ட கொலாஜன் நார்கள் காணப்படுவதுடன், அவை வெள்ளை நிறமாக இருக்கும். கிட்டத்தட்ட 30 % நீரைக் கொண்டதாக இருக்கும் தசைநாணானின் உலர்நிறையில் ~86% கொலாஜன், 2% இலாஸ்டின், 1–5% proteoglycans இருப்பதுடன், 0.2% செப்பு, மாங்கனீசு, கல்சியம் போன்ற கனிமப்பொருட்களும் காணப்படும்.
வெப்பாலை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
தசைநாண்
மேற்கோள்கள்
பகுப்பு:உடற்கூற்றியல்
வெப்பாலை ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆற்றிங்கல் மக்களவைத் தொகுதி
ஆற்றிங்கல் மக்களவைத் தொகுதி, இந்திய மக்களவைக்கான தொகுதியாகும். இது கேரளத்தின் 20 மக்களவைத் தொகுதிகளில் ஒன்று.
சட்டமன்றத் தொகுதிகள்
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.
கெர்கஸ்வோல்ட் இல 2 தமிழ் வித்தியாலயம்
நுவரெலியா மாவட்டத்தில் பொகவந்தலாவை பிரதேசத்தில் அமைந்துள்ள்ள கெக்கஸ்வோல்ட் இல 02 தமிழ் மகாவித்தியாலயம் 1941 இல் லெட்சுமித் தோட்டத்தில் ஆரம்பப்பிரிவுப் பாடசாலையாக விளங்கியது (தரம் 1 தொடக்கம் தரம் 5 வரை). இப்பாடசாலை காலப்போக்கில் மாணவர் வரவு குறைந்தமையால் மூடப்பட்டு அழிவுற்ற நிலையில் இருந்த்தாக அறியக்கிடைகின்றது. இந்நிலையைல் மலையகத்தின் பெரும்பாலன பாடசாலைகளுக்குப் புத்துயிரூட்டும் வகையில் “சீடா” செயற்திட்டத்தினூடாக பாடசாலைகளுக்கு தளவாடங்கள் மற்றும் சிறிய வழங்கள் கிடைத்தது.
ஒரு அதிபருடனும் இரண்டு ஆசிரியருடனும் தரம் 1 இல் 14 மாணவர்களுடனும் தரம் 6 இல் 17 மாணவர்களுடனும் 1992 இல் புதிய கட்டடத்தில் பாடசாலை ஆரம்பிக்கப்பட்டது. இக்காலகட்டத்தில் இப்பாடசாலை டியன்சின் தமிழ் வித்தியாலயத்தின் ஓர் இணைப்புப் பாடசாலையாகவே இருந்தது.
உசாத்துணை
பகுப்பு:நுவரெலியா மாவட்டத் தமிழ்ப் பாடசாலைகள்
எஸ். பி. முத்துக்குமரன்
thumb|200px|எஸ். பி. முத்துக்குமரன் '''எஸ். பி. முத்துக்குமரன்''' (சூன் 16, 1968 - ஏப்ரல் 1, 2012) ஒரு தமிழக அரசியல்வாதி. இவர் 2011ல் தமிழ்நாடு சட்டமன்றத்திற்கு புதுக்கோட்டை சட்டமன்றத் தொகுதியிலிருந்து இந்திய பொதுவுடமைக் கட்சியின் சார்பாக தேர்ந்தெடுக்கப்பட்டார்.
அரசியலில்
கல்லூரிப் பருவத்தில் மாணவர் பேரவைத் தேர்தலில் வென்று, தனது அரசியல் வாழ்க்கையைத் தொடங்கினார். இடதுசாரி இயக்கக் கொள்கைகளால் ஈர்க்கப்பட்டு, இந்திய கம்யூனிஸ்ட் கட்சியில் சேர்ந்து கொண்டார். கட்சியின் பல்வேறு பொறுப்புகளில் பணியாற்றிய அவர், 2009-ம் ஆண்டு கட்சியின் புதுக்கோட்டை மாவட்டச் செயலராகப் பொறுப்பேற்றார். 2011 சட்டப்பேரவைத் தேர்தலில் அதிமுக கூட்டணி சார்பில் போட்டியிட்டு, திமுக வேட்பாளரைவிட, சுமார் 2 ஆயிரம் வாக்குகள் அதிகம் பெற்று வெற்றி பெற்றார்.
மறைவு
முத்துக்குமரன் தனது 44வது அகவையில் 01.04.2012 அன்று சொக்கநாதபட்டியில் இடம்பெற்ற சாலை விபத்தில் காலமானார். இவருக்கு மனைவி, ஒரு மகன், மற்றும் ஒரு மகள் உள்ளனர்.
மேற்கோள்கள்
பகுப்பு:தமிழக அரசியல்வாதிகள் பகுப்பு:2012 இறப்புகள் பகுப்பு:1968 பிறப்புகள்
அக்கீயர் (பழங்குடியினர்)
அக்கீயர் (Achaeans (Ἀχαιοί, Akhaioi) என்பவர்கள் மரபார்ந்த கிரேக்கத்தின் நான்கு முக்கிய பழங்குடியினரில் (மற்றவர்கள் ஏயோலியன்கள், அயோனியர்கள், டோரியன்களுடன்) ஒரு இனத்தவராவர். எசியோடு சீரமைத்த அடித்தளத் தொன்மக் கதையின்படி, இவர்களின் பெயர் அச்சேயன் பழங்குடியினரின் தொன்மவியல் நிறுவனரான அச்செயஸிலிருந்து வந்தது. அவர் குசுதசின் மகன்களில் ஒருவராகவும், அயோனியன் பழங்குடியினரின் நிறுவனர் அயோனின் சகோதரராகவும் கருதப்படுகிறார். குசுதஸின் கிரேக்க ( ஹெலனிக் ) தேசத்தின் தொன்மவியல் குடி முதல்வரான ஹெல்லனின் மகன் ஆவார்.
வரலாற்று ரீதியாக, அச்சேயன் பழங்குடியினர் கிரேக்கத்தின் வடபகுதியில் உள்ள தெஸ்சாலி (Theassaiy) பகுதியில் இருந்து தென்பகுதியில் உள்ள பெலோபொன்னீசில் உள்ள அச்சேயா பகுதிக்கு குடியேறி வசித்து வந்தனர். இவர்கள் பொதுவாக கிரேக்கர்கள் என்றே அழைக்கப்படனர். ஆனால் இவர்கள் கிரேக்கர்களில் ஒரு பிரிவினராக அக்கீயர்களாவர். இவர்கள் பெலோபொன்னீசில் குடியேறுவதற்கு முன்பே அப்பகுதியில் பெலான்சியர் என்னும் பூர்வ குடியினர் இனத்தவர் வாழ்ந்துவந்தனர். என்றாலும் அக்கீயர் வந்து குடியேறிய பகுதி (பின்னர் கிரேக்கம் முழுவதும்) அக்கீயா என்று சிலகாலம் வரை அழைக்கப்பட்டது. இவர்கள் கிமு 710 இல் கிரோட்டன் (Κρότων) நகரத்தை நிறுவிய தெற்கு இத்தாலியின் கிரேக்க குடியேற்றத்தில் அச்சேயர்கள் தீவிர பங்கு வகித்தனர். பித்தகோரியன் பள்ளி நிறுவப்பட்ட இடமாக இந்த நகரம் பிற்காலத்தில் புகழ் பெற்றதாக ஆனது. மற்ற பெரிய பழங்குடியினரைப் போலல்லாமல் (அயோனியர்கள், டோரியன்கள் மற்றும் ஏயோலியன்கள்), மரபார்ந்த காலத்தில் அச்சேயர்கள் ஒரு தனி பேச்சுவழக்கை கொண்டிருக்கவில்லை இல்லை, அதற்கு பதிலாக டோரிக் கிரேக்க பேச்சுவழக்கைக் கொண்டிருந்தனர்.
குறிப்புகள்
பகுப்பு:பண்டைய கிரேக்கப் பழங்குடியினர்
காதர் அட்னான்
காதர் அட்னான் முகம்மது மூசா (Khader Adnan Mohammad Musa, خضر عدنان محمد موسى; 24 மார்ச் 1978 – 2 மே 2023) என்பவர் ஒரு பாலத்தீனிய செயற்பாட்டாளரும், இசுரேலியக் கைதியும் ஆவார். இவர் விசாரணையின்றி காவலில் வைக்கப்பட்டதை எதிர்த்து 87 நாட்கள் உண்ணாநோன்பிருந்து இறந்தார். இவர் நிர்வாகக் காவலின் கீழ் 12 முறை சிறையில் அடைக்கப்பட்டார், இது இசுரேல் மற்றும் பலத்தீன தேசிய ஆணையம் ஆகிய இரண்டும் மக்களைக் காலவரையின்றி குற்றச்சாட்டுகள் அல்லது விசாரணையின்றி காவலில் வைக்கப் பயன்படுத்திய நடைமுறையாகும்.
2000களின் முற்பகுதியில், பல நாடுகளால் தீவிரவாத அமைப்பாக அறிவிக்கப்பட்ட பாலத்தீனத்தில் இசுலாமிய ஜிகாத் இயக்கத்தின் செய்தித் தொடர்பாளராக அட்னான் இருந்தார். குழுவில் உறுப்பினராக இருந்ததற்காக அவர் கடந்த காலத்தில் தண்டனை பெற்றிருந்தாலும், அவர் நான்கு ஆண்டுகளாக ஜிகாத் இயக்கத்துடன் தொடர்பு கொள்ளவில்லை என்று அவரது மனைவி 2012 இல் கூறியிருந்தார்.
2011 திசம்பரில், அட்னான் கைது செய்யப்பட்டு நிர்வாகக் காவலில் வைக்கப்பட்டார், அடுத்த நாள், அவர் கைது செய்யப்பட்ட நிபந்தனைகளுக்கு எதிர்ப்புத் தெரிவிக்கும் வகையிலும், இசுரேலின் நிர்வாகத் தடுப்புக் கொள்கை, இசுரேலிய ஆக்கிரமிப்பின் கீழ் பாலத்தீனியர்களை நடத்துவது தொடர்பாகவும் உண்ணாநிலைப் போராட்டத்தில் ஈடுபட்டார். அட்னானின் கூற்றுப்படி, காதர் படுக்கையில் கட்டப்பட்டிருந்தும், பன்னாட்டு செஞ்சிலுவைச் சங்கத்தின் பிரதிநிதிகள் குழுவின் வருகை ரத்து செய்யப்பட்டது. 2012 பெப்ரவரி 21 இல், இசுரேல் 2012 ஏப்ரல் 17 அன்று அட்னானை விடுவிக்க ஒப்புக்கொண்டது, அத்துடன் தனது 66-நாள் உண்ணாநிலைப் போராட்டத்தை உடனடியாக முடிக்க ஒப்புக்கொண்டார், இது பாலத்தீனிய வரலாற்றில் மிக நீண்ட உண்ணாநிலைப் போராட்டம் ஆகும்.
அட்னான் இறுதியாக 2023 பெப்ரவரி 5 அன்று தடுத்து வைக்கப்பட்டார். 2023 மே 2 அன்று சிறையில் இறந்தார். மொத்தமாக ஏறத்தாழ எட்டு ஆண்டுகள் இசுரேலியக் காவலில் இவர் இருந்துள்ளார்
சம்பா இராச்சியம்
சம்பா அல்லது சியோம்பா ( சாம் : சாம்பா ; Vietnamese சாம்   ) கி.பி 1832 இல் வியட்நாமிய பேரரசர் மின் மங் என்பவரால் இணைக்கப்பட்ட வியட்நாமிய தெற்குப் பகுதி ஆகும். வியட்நாமுடன் இணைக்கப்படுவதற்கு முன்பு இப்பகுதி, கி.பி 2 ஆம் நூற்றாண்டிலிருந்து மத்திய மற்றும் தெற்கு வியட்நாமின் கடற்கரை முழுவதும் பரவியிருந்த சுதந்திர  சாம் அரசுகளின் தொகுப்பு ஆகும். இந்த அரசு   சமஸ்கிருத மொழியில் நகாரா சாம்பா  என்றும்  (नगरः चम्पः;) (ចាម្ប៉ា  ) சாமிக் மற்றும் கம்போடிய கல்வெட்டுகளில், சாம் பா ( Chăm Pa)  என்றும் வியட்நாமிய மொழ்யில் சியாம் தான்( Chiêm Thanh ) என்றும் (சீன-வியட்நாம் சொல்லகராதி ) மற்றும்  சீன பதிவுகளில் 'ஜாஞ்சாங்' (占城 ) என்றும் குறிப்பிடப்பட்டுள்ளது. . நவீன வியட்நாம் மக்கள் மற்றும் கம்போடியாவின் சாம் மக்கள் இந்த முன்னாள் ராச்சியத்தின் எச்சங்கள் ஆவார்கள். அவர்கள் மலாயிக் மற்றும் பாலி-சசாக் மொழிகளுடன் நெருங்கிய தொடர்புடைய மலாயோ-பாலினேசியனின் துணைக் குடும்பமான சாமிக் மொழிகளைப் பேசுகிறார்கள்.
சம்பா என்ற இராச்சியத்திற்கு முன்னர் இப்பகுதியில் முன்பு வியட்நாம் 'லாம் ஆப்'  அல்லது லினயி( 林邑 மத்திய சீன மொழியில் லிம் ஐபி) என்றழைக்கப்பட்ட இராச்சியம் இருந்தது. இது கி.பி 192 வரை இந்த இராச்சியம்  இருந்தது; லினியிக்கும் சம்பாவிற்கும் இடையிலான வரலாற்று உறவு தெளிவாக இல்லை என்றாலும். கி.பி 9 மற்றும் 10 ஆம் நூற்றாண்டுகளில் சம்பா அதன் உச்சக்கட்ட வளர்ச்சியை அடைந்தது. அதன்பிறகு, நவீன ஹனோய் பிராந்தியத்தை மையமாகக் கொண்ட வியட்நாமிய அரசியலான Đại Việt இன் அழுத்தத்தின் கீழ் அது படிப்படியாக வீழ்ச்சியைத் தொடங்கியது. 1832 ஆம் ஆண்டில், வியட்நாமிய பேரரசர் மின் மங் மீதமுள்ள சாம் பிரதேசங்களை வியட்நாமுடன் இணைத்துக் கொண்டார்.
ஆயிரக்கணக்கான ஆண்டுகளுக்கு முந்தைய கலாச்சாரத்துடன் உலகில் எஞ்சியிருக்கும் இந்தியர் அல்லாத பழங்குடி இந்து மக்களில் இருவரில் ஒருவர் பாலமன் சாம் மக்கள் மற்றவர் இந்தோனேசியாவின் பாலி இந்து மதத்தைப் பின்பற்றும் பாலிமக்கள் ஆவர்.
சொற்பிறப்பு
சாம்பா என்ற பெயர் சம்பகா என்ற சமஸ்கிருத சொல்லில் இருந்து பெறப்பட்டதாகும். சம்பகா என்பது செண்பக மலரைக் குறிக்கிறது சென்பகம் அதன் மணம் வீசும்  மலர்களால் அறியப்படும் ஒரு பூக்கும் தாவர இனமாகும்.
மூலங்கள்
சம்பாவின் வரலாற்று வரைவியல் மூன்று வகையான சான்றுகளைக் கொண்டுள்ளது.
வலது|thumb| [[சிவன்|சிவனின் இந்த சாம் தலை 800 இல் எலக்ட்ரம் எனப்படும் உலோகக் கலவையால்  ஆனது. இது ஒரு கோசா என்ப்படும் இலிங்கத்தை  அலங்கரித்ததாக, அல்லது ஒரு இலிங்கத்திற்குப் பொருத்தப்பட்டதாக இருக்கலாம். உலோக மடிப்புகள், உயரமான சிக்னான் சிகை அலங்காரம் மற்றும் அவரது நெற்றியின் நடுவில் மூன்றாவது கண் ஆகியவை மூலம் சிவனை ஒருவர் அடையாளம் காணலாம். ]] வலது|thumb| 7 மற்றும் 8 ஆம் நூற்றாண்டில் சம்பாவின் கிரீடம். (வியட்நாமிய வரலாற்று அருங்காட்சியகம்) சம்பாவின் வரலாற்றுவரைவியலில் நவீன புலமைப்பரிசில் இரண்டு போட்டியிடும் கோட்பாடுகளால் வழிநடத்தப்பட்டுள்ளது. வரலாற்று ரீதியாக சம்பா நவீன வியட்நாமின் கடற்கரையில் தெற்கிலிருந்து வடக்கே பரவிய பல பிராந்தியங்களாக அல்லது இளவரசரின் ஆட்சிப்பகுதியாகப் பிரிக்கப்பட்டு அவை அனைத்தும் ஒரு பொதுவான மொழி, கலாச்சாரம் மற்றும் பாரம்பரியத்தால் ஒன்றுபட்டது என்று அறிஞர்கள் ஏற்றுக்கொள்கிறார்கள். ஆனால், ஒவ்வொரு வரலாற்று காலத்திலும் ஒவ்வொரு பிராந்தியத்திற்குமான வரலாற்று பதிவுகள் சமமாக இல்லை என்பது அனைவராலும் ஒப்புக் கொள்ளப்படுகிறது.
உதாரணமாக, கி.பி 10 ஆம் நூற்றாண்டில், 'இந்திரபுரா' செல்வாக்குடையதாக இருந்துள்ளது. கி.பி 12 ஆம் நூற்றாண்டில் 'விஜயா' செல்வாக்குள்ள பகுதியாக இருந்துள்ளது. கி.பி. 15 ஆம் நூற்றாண்டிலோ 'பாண்டுரங்கா' செல்வாக்குடையதாய் இருந்திருக்கிறாது. சில அறிஞர்கள் இந்த மாற்றங்களை, அன்றைய சம்பாவின் தலைநகரம்  இந்தக் காலக்கட்டங்களில் ஓரிடத்திலிருந்து மற்றோர் இடத்திற்கு மாற்றப்பட்டதை  இந்த வரலாற்றுப் பதிவு பிரதிபலிப்பதாக எடுத்துக் கொள்கின்றனர். இவர்களின் கூற்ற்றுப்படி 10 ஆம் நூற்றாண்டில் இந்திரபுரா செல்வாக்கு மிக்கதாகத் திகழ்ந்திருந்தது. ஏனென்றால், அந்த நேரத்தில் இந்திரபுரா சம்பாவின் தலைநகராக இருந்தது என்ற கருத்தினை முன்வைக்கின்றனர். மற்ற அறிஞர்கள் இந்த கருத்தை மறுத்துள்ளனர்,
சம்பா ஒருபோதும் ஓர் ஐக்கிய நாடு அல்ல,ஒரு குறிப்பிட்ட காலப்பகுதியில் ஒரு குறிப்பிட்ட பிராந்தியத்திற்கு செல்வாக்குடையதாக வரலாற்று பதிவு இருப்பது, குறிப்பாக அந்த காலகட்டத்தில் ஒரு ஐக்கிய சம்பாவின் தலைநகராக இப்பகுதி செயல்பட்டது என்று கூறுவதற்கு எந்த அடிப்படையும் இல்லை என்று  இவர்கள் வாதிடுகின்றனர். வலது|thumb|220x220px| கல்லில் சாம் எழுத்துக்கள் ஸ்கிரிப்ட் பல நூற்றாண்டுகளாக, கம்போடியா, சீனா, ஜாவா மற்றும் இந்தியாவிலிருந்து வெளிவந்த சக்திகளால் சாம் கலாச்சாரம் மற்றும் சமூகம் செல்வாக்கு செலுத்தியது. இப்பகுதியில் ஒரு முன்னோடி மாநிலமான லாம் Ấp கி.பி 192 இல் பிரிந்த சீன காலனியாக அதன் இருப்பைத் தொடங்கியது. மத்திய வியட்நாமில் சீன ஆட்சிக்கு எதிராக ஒரு அதிகாரி வெற்றிகரமாக கிளர்ந்தெழுந்தார், மேலும் கி.பி 192 இல் லோம் ஆப் நிறுவப்பட்டது. கி.பி 4 ஆம் நூற்றாண்டில், கம்போடியாவில் அண்டை நாடான ஃபுனான் இராச்சியத்துடனான போர்களும், ஃபனானிய பிரதேசத்தை கையகப்படுத்துவதும் இந்திய கலாச்சாரத்தை சாம் சமுதாயத்தில் ஊடுருவ வழிவகுத்தது. சமஸ்கிருதம் ஒரு அறிவார்ந்த மொழியாக ஏற்றுக்கொள்ளப்பட்டது, இந்து மதம், குறிப்பாக சைவம், அரசு மதமாக மாறியது. கி.பி 10 ஆம் நூற்றாண்டு முதல், இப்பகுதியில் அரபு கடல் வர்த்தகம் அதிகரித்தது. அதன் காரணமாக இஸ்லாமிய கலாச்சார மற்றும் மதத் தாக்கங்களை அது கொண்டு வந்தது.
பாரசீக வளைகுடாவிலிருந்து தென் சீனா வரை நீடித்த நறுமணப் பொருட்கள் வர்த்தகத்தில் சம்பா ஒரு முக்கிய இணைப்பாக பணியாற்றியது. பின்னர்
தென்கிழக்கு ஆசியாவில் மெயின்லேண்ட் பகுதியில் உள்ள அரபு கடல் வழித்தடங்களில்.கற்றாழை வழங்குநராக சம்பா திகழ்ந்தது. சம்பாவிற்கும் கம்போடியா விற்கும் இடையில் அடிக்கடி போர்கள் இருந்தபோதிலும், இரு நாடுகளும் வர்த்தகத்தில் ஈடுபட்டன. இதனால் கலாச்சார தாக்கங்கள் இரு திசைகளிலும் நகர்ந்தன. இரு நாடுகளின் அரச குடும்பங்களும் அடிக்கடி திருமண உறவுகளைச் செய்துகொண்டன. சம்பா ஸ்ரீவிஜயாவின் சக்திவாய்ந்த கடல் சாம்ராஜ்யத்துடனும் பின்னர் மலாய் தீவுக்கூட்டத்தின் மயாபாகித்துடனும் நெருக்கமான வர்த்தக மற்றும் கலாச்சார உறவுகளைக் கொண்டிருந்தது.
பூந்துறையான்
முனைவர் பூந்துறையான் (பிறப்பு: ஏப்ரல் 23, 1950, இயற்பெயர் : இரத்தினமூர்த்தி) தமிழகத்தைச் சேர்ந்த தமிழ் ஆய்வாளர் ஆவார். தமிழ்நாட்டில், ஈரோடு மாவட்டம், கள்ளிப்பட்டி என்னும் ஊரில் பிறந்தவர். இவரது பெற்றோர் கா.வெங்கடாசலம், வீரம்மாள். மனைவி சாந்தி. இவர் தமிழுக்காக உழைக்கும் முதன்மையானவர்களில் ஒருவர். தமிழாசிரியராகப் பணியாற்றி ஓய்வுபெற்றவர். தனித்தமிழறிஞர்கள் பலரின் தொடர்பில் இருந்தவர். அவர்களின் நூல்களைக் கற்றும், இயக்கப் பணிகளில் பங்கெடுத்தும் வருபவர். தொல்காப்பிய நோக்கில் புதுக்கவிதை என்னும் தலைப்பைத் தேர்ந்து எடுத்து, பேராசிரியர் முனைவர் கா. அரங்கசாமியின் நெறிப்படுத்தலில் முனைவர் பட்டம் பெற்றவர். தமிழகத் தமிழாசிரியர் கழகம் உள்ளிட்ட அமைப்புகளில் இணைந்து தமிழ்ப்பணி புரிந்து வருபவர். தொடர்ந்து தொல்காப்பிய ஆய்விலும், சங்க இலக்கிய ஆய்வுகளிலும் ஈடுபட்டு வருபவர்.
கல்வி
இவர் கள்ளிப்பட்டியில் தொடக்க காலக் கல்வியை முடித்தவர். மேலைச்சிவபுரி கணேசர் செந்தமிழ்க் கல்லூரியில் வித்துவான் படிப்பை நிறைவு செய்தவர். மதுரை காமராசர் பல்கலைக்கழகத்தில் முதுகலை, கோவை பாரதியார் பல்கலைக்கழகத்தில் இளம் முனைவர், முனைவர் பட்டங்களைப் பெற்றவர்.
வெளி இணைப்புகள்
ஆய்வாளர்கள் பகுப்பு:தமிழறிஞர்கள் பகுப்பு:1950 பிறப்புகள் பகுப்பு:வாழும் நபர்கள்
முந்திரி
முந்திரி அல்லது மரமுந்திரி (Anacardium occidentale) என்பது Anacardiaceae குடும்பத்தைச் சேர்ந்த ஒரு மரம் ஆகும். இது விரும்பி உண்ணப்படும் முந்திரிக்கொட்டைகளைத் தரும் ஓர் மரம் ஆகும். முந்திரிக்கொட்டைகள் வறுக்கப்பட்டு உண்ணப்படுவதுடன், கறி சமைக்கவும், ருசியைச் சேர்ப்பதற்காக வேறு உணவுகளுடன் சேர்க்கப்பட்டும் பயன்படுத்தப்படுகின்றது.
முந்திரியில் முந்திரிப்பழமென நாம் அழைப்பது, உண்மையில் பழமல்ல. எனவே அது போலிப்பழம் எனவும் அழைக்கப்படும். இது பூவின் சூலகப் பகுதியில் இருந்து உருவாவதில்லை. பூவின் அடிப்பகுதியில் உள்ள தடித்த பூக்காம்புப் பகுதியே இவ்வாறு பேரிக்காய் உருவத்தில் விருத்தியடைகின்றது. . இதனை முந்திரி ஆப்பிள் எனவும் அழைப்பர்.
முந்திரியில், முந்திரி ஆப்பிளின் அடியில் சிறுநீரக வடிவில் அல்லது குத்துச்சண்டை யில் பயன்படுத்தப்படும் கையுறை வடிவில் விருத்தியடையும் அமைப்பே உண்மையான பழம் ஆகும். இது உண்மையான பழமாக இருந்தபோதிலும், இதன் உள்ளே இருக்கும் உண்ணக்கூடிய பகுதி முந்திரிக்கொட்டை என அழைக்கப்படுகின்றது. அதாவது முந்திரியின் உண்மைப்பழமானது தனி ஒரு விதையைக் கொண்ட பழமாகும்.
பெயரீடு
Anacardium என்ற பெயரானது முந்திரிப்பழத்தின் உருவத்தை விளக்கும் பெயராகும். ana என்பது மேல்நோக்கிய என்ற பொருளையும், cardium என்பது இதயம் என்ற பொருளையும் குறிக்கின்றது. தலைகீழான அல்லது மேல்நோக்கிய இதயத்தின் அமைப்பை ஒத்த பழத்தையுடைய மரமாக இருப்பதனால் Anacardium என்ற பெயரைப் பெற்றுள்ளது.
முந்திரிக்கொட்டையானது போர்த்துகீச மொழியில் கஜூ (Caju) என்ற பெயரைக் கொண்டிருப்பதனால், கஜூ என்ற பெயரும் பேச்சுத் தமிழில் பயன்பாட்டில் உள்ளது. போர்த்துகீச மொழியில் Caju எனப்படும் சொல்லில் இருந்தே ஆங்கிலத்தில் Cashew என்ற பெயர் வந்ததாக அறியப்படுகின்றது. போர்த்துக்கீச மொழியில் கஜூ என்ற பெயரானது, Tupian மொழியிலுள்ள acajú என்ற சொல்லில் இருந்து பெறப்பட்டுள்ளது.
Tupian மொழியில் acajú என்பது தன்னைத் தானே உருவாக்கும் கொட்டை என்ற பொருளில் அமைந்துள்ளது. பொதுவாக விதைகள் அல்லது கொட்டைகள் பழத்திற்கு உள்ளாகவே அமைந்திருக்கும். ஆனால் இந்த முந்திரிக்கொட்டை நாம் முந்திரிப்பழமென அழைக்கும் பகுதிக்கு வெளியாக அமைந்திருப்பதனால் இப்பெயரைப் பெற்றுள்ளது.